# Theodor Wisch

Theodor Wisch (Wesselburen, 13 de desembre de 1907 – Norderstedt, 11 de gener de 1995) va ser un general de les Waffen-SS i comandant de la 1a Divisió Leibstandarte SS Adolf Hitler durant la Segona Guerra Mundial. Va arribar al rang de SS-Brigadeführer und Generalmajor der Waffen-SS. Va ser condecorat amb la Creu de Cavaller de la Creu de Ferro amb Fulles de Roure i Espases

## Biografia

Wisch va néixer a Wesselburener Koog, fill d'un fabricant. Després de completar els seus estudis, va ingressar en una facultat agrària; que abandonà el 1930 per ingressar a les SS.
Destinat inicialment al 1. Sturmbann de la 53. SS-Standarte Dithmarschen, va ser promogut a SS-Oberscharführer i destinat al SS Sonderkommando Berlin, el nucli inicial de la Leibstandarte SS Adolf Hitler. Després de ser promocionat en dues ocasions en només 3 mesos, obté el comandament del 1. Sturmbann de la Leibstandarte, comandant-la en la invasió de Polònia i, posteriorment, en les campanyes dels Països Baixos i França i dels Balcans
L'1 de juliol de 1941 és nomenat comandant del II. Batalló del 1r Regiment d'Infanteria SS i, posteriorment, del 2n Regiment SS d'Infanteria Motoritzada, amb rang de SS-Sturmbannführer. El 15 de setembre de 1941 és condecorat amb la Creu de Cavaller de la Creu de Ferro. Després de les batalles de Kharkov i Kursk és condecorat amb la Creu Alemanya d'Or.
L'agost de 1943, amb rang de SS-Oberführer, assumeix el comandament de la, substituint a Josef Dietrich. Al cap de poc, la divisió és transferida a la Itàlia septentrional per fer front a la crisi soferta arran del desembarcament aliat a Sicília i de la caiguda de Mussolini. Torna al Front Oriental, combatent a Kíev, Žytomyr, Korosten, Berdyčov, Pogrebische i a Ternopol', on la divisió quedà tancada a la bossa de Kamenez-Podolsk. Per les seves accions, Wisch és promogut a SS-Brigadeführer (30 de gener de 1944) i condecorat amb les Fulles de Roure per a la seva Creu de Cavaller (12 de febrer de 1944).
Transferida a Bèlgica, i destinada a la reserva a la zona de Bruges (on l'OKW esperava la invasió aliada, prop del Pas de Calais), la sorpresa del Desembarcament de Normandia fa que la Leibstandarte hagi d'avançar a marxes forçades fins a la zona de Caen, on no arribarà fins al 18 de juny, a causa dels atacs continus de l'aviació aliada. Posteriorment es trasllada a la zona d'Avranches per impedir l'avanç del Setè Exèrcit de Patton.
Ferit durant un atac aeri a la Bossa de Falaise, Wisch és internat a l'hospital militar de les SS de Hohenlychen i és destinat al SS-Führungshauptamt (Quarter Operatiu de les SS), on s'estarà fins al final de la guerra. El 30 d'agost de 1944 va afegir les Espases a la seva Creu de Cavaller pels seus serveis al Front Occidental.
Va morir a Hamburg a causa d'un infart el 1995.

## Condecoracions

* Creu de Cavaller de la Creu de Ferro amb Fulles de Roure i Espases:
** Creu de Cavaller – 15 de setembre de 1941
** Fulles de Roure (393è) – 12 de febrer de 1944
** Espases (94è) – 30 d'agost de 1944
* Creu Alemanya en Or – 25 de febrer de 1943
* Creu de Ferro de 1a Classe – 8 de novembre de 1939
* Creu de Ferro de 2a Classe
* Insígnia de l'Assalt d'Infanteria en plata
* Insígnia de Ferits en plata
* Mencionat al Wehrmachtbericht

## Referències

* «Lexikon der Wehrmacht». Theodor Wisch. [Consulta: 19 October].
* Berger, Florian, Mit Eichenlaub und Schwertern. Die höchstdekorierten Soldaten des Zweiten Weltkrieges. Selbstverlag Florian Berger, 2006. ISBN 3-9501307-0-5.
* Fellgiebel, Walther-Peer. Die Träger des Ritterkreuzes des Eisernen Kreuzes 1939-1945. Friedburg, Germany: Podzun-Pallas, 2000. ISBN 3-7909-0284-5.